OBRAZAC UGOVORA O DODJELI

FINANCIJSKIH SREDSTAVA

Davatelj financijskih sredstava:

OPĆINA STUBIČKE TOPLICE

(OIB:15490794749)

Viktora Šipeka 16

49244 Stubičke Toplice

KLASA:

URBROJ:

Korisnik financiranja:

Naziv udruge:

(OIB: )

Ulica i kbr.

49244 Stubičke Toplice

Broj ugovora:

OPĆINA STUBIČKE TOPLICE (OIB:15490794749) sa sjedištem u Stubičkim Toplicama, Viktora Šipeka 16, koju zastupa Josip Beljak, dipl.ing.agr., općinski načelnik, kao davatelj financijskih sredstava (dalje: Općina)

i

Naziv udruge, OIB: , adresa, koju/e zastupa ime i prezime, predsjednik/tajnik, kao korisnik financijskih sredstava (dalje: Korisnik)

sklopili su dana \_\_.\_\_.2020. godine sljedeći

UGOVOR O DODJELI

FINANCIJSKIH SREDSTAVA

ZA PROVEDBU PROJEKTA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /

ZA PROVEDBU PROGRAMA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Članak 1.**

Općina Stubičke Toplice su/financira program/projekt Korisnika (naziv udruge), prijavljen na Javni natječaj za financiranje programa i projekata udruga na području Općine Stubičke Toplice u 2020. godini u iznosu od \_\_\_\_\_\_\_\_\_\_\_\_\_\_\_\_\_\_\_\_\_\_ kuna.

Sredstva su osigurana u Proračunu Općine Stubičke Toplice za 2020. godinu na kontu A\_\_\_\_\_\_, \_\_\_\_\_\_\_\_\_\_\_.

**Članak 2.**

Razdoblje provedbe programa/ projekta je \_\_\_\_\_ mjeseci od datuma stupanja ugovora na snagu.

**Članak 3.**

Sredstva iz članka 1. ovog Ugovora mogu se koristiti isključivo za provedbu programa/projekta sukladno uvjetima natječaja i prema Opisnom obrascu programa/projekta i Obrascu proračuna programa/projekta.

**Članak 4.**

Sredstva iz članka 1. ovog Ugovora isplatit će se na žiroračun korisnika IBAN \_\_\_\_\_\_\_\_\_\_\_\_\_\_\_\_\_\_\_\_, (model plaćanja upisat će se ovisno o posebnostima odobrenog programa/projekta i odobrenom iznosu).

**Članak 5.**

Radi kontrole namjenskog korištenja primljenih sredstava korisnik se obvezuje da će Općini dostaviti godišnji Izvještaj o provedbi programa/projekta koji treba sadržavati:

a) Opisni izvještaj, i dostavlja ga u tiskanom obliku poštom, ili osobno,

b) Financijski izvještaj (obrazac PROR-POT), i dostavlja ga u tiskanom obliku poštom, ili osobno uz detaljno dokumentiranje svih troškova i priloge:

• za bezgotovinska plaćanja: preslike računa (R1 ili R2) koji glase na korisnika te pripadajuće bankovne izvode

• za gotovinska plaćanja: preslike računa (R1 ili R2) koji glase na korisnika, preslike isplatnica iz blagajne i blagajničkog izvješća

• ostalu dokumentaciju: putne naloge s pripadajućim prilozima, dokumente na temelju kojih su obavljana plaćanja (ugovori, sporazumi) i sl.

c) Priloge vezane uz provedbu programa/projekta dokaze o provedbi projektnih aktivnosti (potpisne liste, evaluacijske listiće, fotografije s događanja, primjerke publikacija i dr.)

Korisnik je dužan podnijeti Općini godišnji izvještaj o provedbi do 28. veljače 2021. godine, na propisanim obrascima Općine. Taj se rok može produžiti na zahtjev Korisnika, s time da se zahtjev za produženje roka mora predati prije isteka roka.

**Članak 6.**

Općina pridržava pravo kontinuiranog praćenja i vrednovanja izvršenja programa/projekta Korisnika iz članka 1. ovog Ugovora, te preispitivanje financija i troškova u bilo koje vrijeme trajanja financiranja te u razdoblju od dvije godine nakon završetka programa/projekta.

Općina može neposrednu kontrolu iz prethodnog stavka ovog Ugovora obaviti kroz terenski posjet prostorijama Korisnika, te je o namjeri izvršenja neposredne kontrole dužan prethodno obavijestiti Korisnika barem sedam dana prije planiranog izvršenja kontrole.

**Članak 7.**

Korisnik ovlašćuje Općinu da radi nadzora namjenskog korištenja sredstava iz čl. 1. ovog Ugovora neposredno kontaktira sve pravne i fizičke osobe kojima je prema priloženoj dokumentaciji korisnik isplatio novčana sredstva koja je dobio od davatelja za financiranje programa/projekta.

**Članak 8.**

Korisnik se obvezuje pravodobno obavijestiti Općinu o manjim i većim izmjenama ugovora. Manje izmjene ugovora mogu biti:

* Izmjene proračuna između proračunskih poglavlja manje od 15%
* Zamjena člana projektnog tima
* Promjena bankovnog računa Korisnika
* Promjena adrese ili drugih kontakata Korisnika
* Male promjene programa ili projekta koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti).

Manje izmjene ne zahtijevaju izradu Dodatka ugovoru.

Veće izmjene ugovora su:

* Izmjene proračuna između proračunskih poglavlja veće od 15%
* Produženje trajanja provedbe programa ili projekta (maksimalno do 6 mjeseci)
* Dodatak novih aktivnosti u program ili projekt
* Promjena programskih ili projektnih aktivnosti koja značajno utječe na opseg i ciljeve

Veće izmjene ugovora zahtijevaju izradu Dodatka ugovoru i njegovo potpisivanje od strane Općine i Korisnika. Općina odlučuje kod svake Obavijesti radi li se o manjoj ili većoj izmjeni i sukladno tome odlučuje je li potrebno izraditi Dodatak ugovoru.

**Članak 9.**

Izmjene ugovornih obveza korisnik može zatražiti najkasnije 30 dana prije isteka roka izvršenja projekta / programa. Svaka izmjena ugovornih obveza treba biti zatražena i odobrena u pisanom obliku.

Ugovor se ne može izmijeniti i/ili dopuniti u svrhu ili s učinkom koji bi doveo u pitanje odluku o financiranju ili postupanje u skladu s načelom jednakog postupanja.

Korisnik ne može zatražiti izmjene u provedbi programa/projekta, produljenje razdoblja provedbe ili prenamjenu pojedinih stavki proračuna nakon razdoblja provedbe iz članka 1. ovog Ugovora.

Zahtjev za većim izmjenama ugovora Korisnik dostavlja Općini u pisanom obliku s obrazloženjem i popratnom dokumentacijom kojom se opravdava taj zahtjev.

Davatelj ima pravo ne odobriti prenamjenu dijela sredstava i/ili produljenje razdoblja provedbe programa/projekta ako se time bitno mijenja sadržaj i priroda programa/projekta ili ako zahtjev nema utemeljenje u objektivnim razlozima za prenamjenu i/ili produljenje razdoblja provedbe. Odluku o odobrenju ili neodobrenju izmjena Općina mora donijeti u roku od 20 radnih dana od dostave obavijesti od strane korisnika.

**Članak 10.**

Ako Općina utvrdi da je korisnik nenamjenski koristio sredstva financijske potpore za izvršenje programa/projekta iz članka 1. ovog ugovora ili nije proveo program/projekt u ugovorenom razdoblju, ako nije podnio odgovarajuće izvještaje u roku i sa sadržajem određenim u ovom ugovoru ili ako Općini ne omogući nadzor nad namjenskim korištenjem danih sredstava, daljnja isplata bit će obustavljena, a korisnik dužan vratiti primljena nenamjenski utrošena ili neutrošena sredstva, uz obračunate zakonske zatezne kamate u roku od 30 dana od dana primitka pisane obavijesti Općine o potrebi vraćanja zaprimljenih sredstava.

**Članak 11.**

Ako Općina utvrdi da korisnik nije ispunio ugovorne obveze, uskratit će pravo na dodjelu financijskih sredstava programima/projektima korisnika u sljedeće dvije godine.

**Članak 12.**

Korisnik se obvezuje na svim tiskanim, video i drugim materijalima vezanim uz program/ projekt istaknuti logotip i naziv Općine kao institucije koja financira program/projekt koji je predmet ugovora te se obvezuje u medijskim izjavama objaviti da Općina Stubičke Toplice su/financira njegov program/projekt.

**Članak 13.**

Općina Stubičke Toplice ne snosi odgovornost, neposrednu ili posrednu, za štete proizašle iz bilo koje aktivnosti korisnika u provedbi ugovorenog programa/projekta.

**Članak 14.**

Potpisivanjem ovog ugovora korisnik se obvezuje da kao primatelj bespovratnih sredstava iz javnih izvora za provođenje programa/projekta od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog ugovora.

**Članak 15.**

U slučaju da se spor u provedbi ovog ugovora između davatelja i korisnika ne može riješiti sporazumno, niti putem postupka mirenja, spor rješava stvarno nadležan sud prema sjedištu Općine Stubičke Toplice.

**Članak 16.**

Na elemente financiranja programa/projekta koji nisu uređeni ovim Ugovorom na odgovarajući se način primjenjuju odredbe Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine broj 26/2015.).

Prijavni obrazac programa/projekta i Obrazac proračuna programa/projekta koje je korisnik dostavio prijavljujući se na natječaj, sastavni su dio ovog ugovora te čine njegove Priloge 2 i 3.

**Članak 17.**

Ovaj ugovor sastavljen je u pet (5) istovjetnih primjeraka, od kojih dva (2) primjerka zadržava Korisnik, a tri (3) primjerka Općina.

|  |  |
| --- | --- |
| Za Korisnika: | Za Općinu Stubičke Toplice: |
| Predsjednik Udruge | OPĆINSKI NAČELNIK |
|  |  |
|  | Josip Beljak, dipl.ing.agr. |